พึ่งหายปวดฟันถอนด้ายมั้ยคะ
สวัสดีค่ะ อาการปวดฟัน อาจเกิดจากสาเหตุต่างๆ เช่น1. ฟันผุ ซึ่งหากผุลึกเกินชั้นเคลือบฟันลงไปจนถึงชั้นเนื้อฟัน จะทำให้มีอาการเสียวฟันเมื่อทานของหวานจัด เย็นจัด หรือร้อนจัดได้ และเกิดอาการปวดเวลาเคี้ยวอาหารได้2. ฟันคุด ซึ่งทำให้เกิดอาการปวดได้ และหากมีการผุของฟันคุด หรือมีการอักเสบของเหงือกตามมา ก็จะทำให้มีอาการปวดมากขึ้น3. มีเหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมา และทำให้เกิดอาการปวดได้4. ฟันเกิดการบิ่นหรือแตก จาการเคี้ยวของที่แข็งมาก โดยหากเกิดการบิ่นหรือแตกลึกถึงชั้นเนื้อฟันข้างใน ก็จะทำให้เกิดอาการเสียวฟัน หรือปวดเวลาเคี้ยวอาหารได้ดังนั้น หากยังไม่เคยไปพบทันตแพทย์ ก็ควรไปตรวจก่อนว่ามีอาการปวดฟันจากสาเหตุใด เพราะบางสาเหตุ ก็ไม่จำเป็นต้องถอนฟัน หรือแม้แต่สาเหตุจะเกิดจากฟันผุ แต่หากรากฟันยังไม่เสียหาย ก็สามารถรักษารากฟันแล้วตามด้วยการบูรณะตัวฟัน และไม่จำเป็นต้องถอนฟันออกค่ะในเบื้องต้น หากปวดมาก ก็ควรดูรักษาความสะอาดในช่องปากให้ดี ด้วยการแปรงฟันทุกครั้งหลังทานอาหาร หรืออย่างน้อยวันละ 2 ครั้ง และแปรงอย่างน้อยครั้งละ 3-5 นาที นอกจากนี้ควรแปรงลิ้นด้วย ควรใช้ไหมขัดฟันวันละ 1 ครั้ง หลีกเลี่ยงการทานของหวานต่างๆ ไม่ควรอมลูกอมหรือเคี้ยวหมากฝรั่งที่มีน้ำตาล เป็นต้น